als_Latn dik_Latn sag_Latn
Cili është vendi i duhur i perimeve në kopsht?
- Kategoria: Sistemi i Kopshtit
- E mërkurë, 30 Nëntor
Rreth orës 12:00 të drekës, kur dielli të jetë në kulmin e tij, hidhni një sy në oborrin tuaj dhe zona ku ai godet më shumë, ku nuk ka hije pemësh apo objekte të tjerë përreth, është idealja për të mbjellë perime.
Përzgjidhet mundësisht zona afër shtëpisë, për të qenë rehat në kryerjen e punimeve dhe sa më praktikë në lëvizjen e mjeteve të punës apo vjeljes së produkteve.
Perimet mbillen aty ku dheu apo terreni është më i shkrifët. Nuk duhet të jetë terren kompakt apo i rëndë, siç thuhet në termat agronomikë, por i pasur me lëndë organike. Ai dallon nga ngjyra kafe e errët e tij. Toka gjithashtu duhet të ketë aftësi të mira filtruese apo drenazhuese, duke mos mbajtur sasi të tepërta uji gjatë shirave apo vaditjes. Përsa i përket dheut, nëse nuk ka këto karakteristika, mund edhe të ndërrohet, duke sjellë dhe shtesë bashkangjitur me pleh organik apo humus pylli.
als_Latn als_Latn als_Latn als_Latn als_Latn als_Latn